મોરબી જિલ્લા કોંગ્રેસ પ્રમુખ સામે સર્જાયેલો આંતરિક અસંતોષ વધુને વધુ પ્રબળ બની રહ્યો છે. ખાસ કરીને જિલ્લા પંચાયત પ્રમુખ અને ઉપપ્રમુખની ચૂંટણીમાં કોંગ્રેસના સદસ્યોમાં બે જૂથ પડી ગયા હતા. બાદમાં નારાજ જૂથના સદસ્યએ જિલ્લા પંચાયતનું સુકાન સંભાળ્યુ હતું. ત્યારબાદ આંતરિક ચંચુપાતને લઈને જિલ્લા કોંગ્રેસ પ્રમુખ સાથે કોંગ્રેસના આગેવાનો અને કાર્યકરોમાં ભારે અસંતોષ ચાલી રહ્યો હતો.